b'\n_START_ARTICLE_\nRodbina Borghese\n_START_PARAGRAPH_\nBorghese je priimek blagorodne italijanske rodbine s plemi\xc5\xa1ko\xc2\xa0in pape\xc5\xa1ko preteklostjo. Rodbina Borghese oziroma Borghesi izvira iz Siene, kjer je pridobila veljavo v 13. stoletju v slu\xc5\xbebi komune. Glava dru\xc5\xbeine, Marcantonio, se je v 16. stoletju preselil v Rim, kjer so po izvolitvi njegovega sina Camilla za pape\xc5\xbea Pavla V., leta 1605, Borghesejevi pridobili vpliv in bogastvo. Bili so ena od vodilnih dru\xc5\xbein \xc4\x8crnega plemstva in so tesno povezani z Vatikanom.'